Alope (mytologia)

Alope () oli kreikkalaisessa mytologiassa kaunis kuolevainen nainen, Kerkyonin tytär, jonka Poseidon vietteli.

Suhteesta syntyneen pojan Alope hylkäsi, mutta sitä imetti tamma kunnes paimenet löysivät pojan. Näiden välille syntyi kuitenkin riitaa siitä, kuka saisi pitää pojan yllä olleen kuninkaallisen puvun, ja asia tuotiin Kerkyonin ratkaistavaksi. Tämä tunnisti vaatteet ja määräsi pojan jälleen hylättäväksi - nytkin poika selvisi samoin kuin ensimmäisellä kerralla, ja paimenet nimesivät hänet Hippothooniksi. Alopen Kerkyon määräsi surmattavaksi, mutta Poseidon muutti tämän lähteeksi, jota alettiin kutsua Alopen nimellä.

Lähteet 

Kreikkalaisen mytologian muodonmuutokset